Nindža kornjače (2003)

**Ninja kornjače** je crtana serija namijenjena djeci. Kreatori stripa i prve crtane serije iz 1987. su Kevin Eastman i Peter Laird.
Ova verzija počela je s prikazivanjem 4. februara 2003. u SAD-u, a završila 28. februara 2009. Ima sedam sezona i 155 epizoda. Na domaćim TV kanalima peta i sedma sezona nikada nisu prikazivane, jer nisu bile ni sinhronizovane.

## Sinopsis 
Dječak je nosio akvarijum sa 4 male kornjače dok je prelazio ulicu. Istovremeno je i jedan slijepac prelazio ulicu, a u susret mu je išao kamion. Drugi dječak, da bi spasio slijepca, potrči i nehotice gurne dječaka s kornjačama. Slijepac je na kraju bio spašen, ali je akvarij s kornjačama pao i razbio se, a male kornjače su upale u kanalizaciju. Kad je kamion naglo zakočio, iz njega je ispala limenka s neobičnom supstancom. Limenka je također upala u kanalizacijski odvod, razbila se, a misteriozna zelena tvar je prekrila tijela kornjača. Splinter, štakor koji je živio u tom dijelu kanalizacije, sažalio se nad kornjačama i okupao ih u šoljici vode. Ubrzo je i on bio prekriven tom istom supstancom. Ta supstanca se zvala "*Mutagen*" i imala je sposobnost izazvati mutacije kod živih bića koja dođu u kontakt s njom. Nju su razvili vanzemaljci Utromi koji su se slučajno survali na Zemlju u 11. stoljeću. Zbog toga su se sljedećeg jutra kornjače i Splinter probudili veći i inteligentniji. Kornjače su pratile Splintera gdje  god bi on krenuo. Kada je jedna kornjača izgovorila Splinterovo ime, odlučio je da ih "posvoji" i uči putu ninjitsua. Iz jedne knjige o renesansnoj umjetnosti, dao im je imena: **Leonardo**, **Donatello**, **Raphael** i **Michelangelo**. Zajedno će se boriti protiv svojih neprijatelja, a njihov najveći neprijatelj je **Shredder**, odnosno **Oroku Saki**.

## Glavni likovi 
**Leonardo** je nezvanični vođa Ninja kornjača. Ima plavi povez i dvije katane. Vrlo je mudar i častan, često previše samokritičan, jer uvijek najviše sebe krivi za poraz. Nakon treće sezone, kada ih je Shredder sve zamalo mogao ubiti, Leonardo je pao u depresiju, jer nije bio u stanju zaštititi svoju porodicu. Često dolazi u konflikte s Raphaelom. Ipak, može se reći da je najvještija i najuvježbanija kornjača. Nadimak mu je Leo. Vrlo je ozbiljan.

**Raphael** je kornjača s crvenim povezom. Kao oružje koristi dva saija. Prilično je snažan. Često zna biti sarkastičan i ciničan. Uvijek kaže ono što misli. Lahko se naljuti. Najviše ga nervira Michelangelo. Uvijek je spreman za akciju i borbu. Najviše se druži s Caseyjem. Ima nadimak Raph.

**Donatello** je najpametnija kornjača. Ima ljubičasti povez i štap *bo*. Kad ima slobodnog vremena, uvijek nešto pravi, smišlja, popravlja i konstruiše. Ostale kornjače ga vole, a potajno mu se sviđa April. Uvijek pokušava problem riješiti razgovorom, a ne nasiljem, ako je to moguće. Nadimci su mu Don i Donnie.

**Michelangelo** je kornjača s narančastim povezom. Ima dvije nunčake. On je najduhovitija kornjača. Često se šali i prilično je neozbiljan, ali je često i plemenit. Voli da čita stripove, gleda TV i igra videoigre. Upija popularnu kulturu poput spužve. Nadimak mu je Mikey. Često svojim upadicama i dosjetkama živcira ostale, posebno Rapha.

**Splinter** je štakor koji je mutirao zajedno s kornjačama. Nekada je bio kućni ljubimac svog majstora Hammata Yoshija. Yoshi je bio vrhovni čuvar Utroma, tj. štitio ih je. Bio je majstor ninjitsua. Splinter je oponašao njegove pokrete i tako naučio ninjitsu. Kada je Shredder, smrtni neprijatelj Utroma, provalio u njihovu kuću, ubio je Yoshija, jer mu nije htio odati utromske tajne informacije. Tako je Splinter ostao sam dok se nisu pojavile kornjače. On im je postao "otac" i sensei (učitelj borilačkih vještina). Strog je u vezi s treningom i ponaša se veoma zaštitnički.

## Sporedni likovi 
**Oroku Saki**, odnosno **Shredder** je najveći neprijatelj Ninja kornjača. On je zapravo Utrom, ali za razliku od ostalih Utroma on je zao. Oni su ga kao zatvorenika transportovali u 11. stoljeću na drugu planetu, ali je on sabotirao svemirski brod i zajedno su se srušili na Zemlju. Tada na Zemlji nije postojala tehnologija pa su Utromi čekali hiljadu godina da razviju tehnologiju kojom će se vratiti kući. Pomoću exo-odijela su se među ljudima kretali neopaženo, a uvijek su određenu grupu ljudi uzimali kao svoje čuvare, čiji je član u svoje vrijeme bio i Hammato Yoshi.Shredder je također osnovao svoju vojsku - Noga ninje ili "Foot klan". Noga ninje će u prvoj epizodi - "*Stvari se mijenjaju*" doći u sukob s Kornjačama. Shredder ima veliku vojsku i mnogo sluga: Noga ninje, Elitne ninje, Ninja tehničare, Nevidljive ninje, Mistične ninje, Hun, Baxter Stockman, Karai... Ima svoj metalni, bodežima prekriven borbeni oklop.Kornjače su više puta porazile Shreddera, ali se on svaki put oporavljao i obnavljao. U trećoj sezoni, nakon invazije Triceratonaca, Oroku Saki je svojim bogatstvom obnavljao New York, a zauzvrat je dobio pravo da uzme ostatke svemirske tehnologije kojom je sebi izgradio svemirski brod. Na samom kraju treće sezone, u epizodi "*Odlazak*", Shredder je sazvao oproštajnu večeru za gradonačelnika i visoko društvo New Yorka. Nakon večere je planirao odlazak na utromsku planetu, s namjerom da pokori i uništi Utrome. Kornjače i Splinter su ga odlučili zaustaviti, te su upali u svemirski brod i lansirali se zajedno sa Shredderom. Utromi su uhvatili Shreddera, zarobili ga i osudili na izgnanstvo na ledeni asteroid. Nakon treće sezone više se nije pojavljivao, osim u petoj, kao **Tengu Shredder**, demon iz starog Japana, i u sedmoj sezoni kao **Cyber Shredder**, koji je zapravo bio Shredderov klon.
Treba naglasiti da ni Tengu Shredder, ni Cyber Shredder nisu originalni Shredder.
Utromsko ime Shreddera je **Chrell**.

'''April O'Neil'* je prijateljica Ninja kornjača. Upoznali su je u 2. epizodi "*Bolja mišolovka*", kada je bježala od mišolovaca doktora **Baxtera Stockmana**. Isprva je radila za njega dok nije saznala da **mišolovce** koristi u kriminalne svrhe, a ne za čišćenje  grada. Kasnije je otvorila trgovinu antikviteta pod imenom "2nd time around". Vrlo je pametna. 
U posljednoj epizodi se vjenčala s Caseyem Jonesom.

**Casey Jones** je prijatelj Kornjača. Dok je bio dječak, **Hun** i **Ljubičasti zmajevi** su mu ubili oca.
Zakleo se da će im se osvetiti. U toku borbe nosi hokejašku masku na licu, a od oružja koristi hokejaške i bejzbolske palice.Vozi motor.Najviše se druži s Raphaelom. Na kraju serije će se vjenčati s **April**.

**Hun** je najodaniji Shredderov sluga. Vrlo je mišićav. Vođa je "**Ljubičastih zmajeva**"-ulične bande. Ima dugu plavu kosu svezanu u rep, tetovažu ljubičastog zmaja na jednoj ruci, i tetovažu Foot klana na drugoj ruci. Ubio je Caseyjevog oca.

**Dr. Baxter Stockman** je naučnik koji se proslavio svojim radom na **Mišolovcima**-metalnim robotima čija je navodna uloga čišćenje kanalizacionih odvoda od štakora, a stvarna pljačkanje trezora banaka po Shredderovom nalogu. Mišolovci su u prvoj epizodi provalili u brlog Kornjača i potpuno ga uništili. Zbog toga su Kornjače morale pronaći drugi dom. Kada su Kornjače digle u zrak Stockmanovu fabriku Mišolovaca, Shredder ga je doveo u svoju palatu. Za svaku Stockmanovu grešku, Shredder ga je teško kažnjavao - uglavnom mu je odsijecao dio tijela. Zbog toga je Stockman više puta izdao Shreddera. 
Međutim, morao je raditi za njega sve do kraja treće sezone, kada odlazi kod agenta **Biskupa**.

**Karai** je Shredderova posvojena kći koju je Shredder pronašao dok je bila dijete, nakon što su je roditelji napustili.
Odgojio ju je kao vlastitu kći. Ona nije zla kao on. Međutim, zbog osjećaja časti i zahvalnosti ne može mu prestati služiti.
Nekoliko puta je pomogla Kornjačama i bila im je prijatelj sve dok Kornjače nisu pomogle Utromima da prognaju Shreddera u epizodi "*Odlazak*".
U četvrtoj sezoni, u epizodi "*Shredderov podmladak*" obukla je Shredderov oklop, pronašla brlog Kornjača i napala ih.
Otad je Karai postala novi Shredder.

**Agent John Biskup** je na čelu organizacije vlade SAD-a koja se bavi istraživanjem vanzemaljaca i unaprijeđivanjem ljudske rase za odbranu od potencijalne invazije. Biskup je i sam bio otet 1815. dok je služio američkoj vojsci. 
Bio je svjedok čuvenog događaja u Roswellu 1947, kada se vanzemaljska letjelica srušila u taj gradić. Zbog kontakta s vanzemaljcima produžio je sebi život.
Njegova misija je stvoriti genetski superiornu vojsku. Vršio je eksperimente nad ljudima, te ih na taj način mutirao.
Neprijatelj je Kornjača, jer ih želi secirati i izvršiti eksperimente nad njima. Također je i Shredderov neprijatelj.

**Dr. Chaplin**  je pomoćnik Baxtera Stockmana. Kasnije mu je postao nadređeni. Vrlo je ambiciozan. Pojavljuje se u trećoj i sedmoj sezoni.

**Kožnoglavi**  je krokodil-mutant. Prijatelj je Kornjača. Zbog tortura koje je **agent Biskup** vršio nad njim, ponekad ne može kontrolisati svoj bijes. Prilično je snažan, ali je i inteligentan.

**Cody Jones**  je potomak Caseya i April. Kornjače ga upoznaju u šestoj sezoni - "*Fast Forward*", kada odu u 2105. godinu. Nastanit će se u njegovom neboderu.

**Serling  **je robot pomoćnik koji služi Codyju i Kornjačama. Stalno se žali jer ima previše posla.

*'Sh'okanabo '''je jedan od najvećih neprijatelja Kornjača u 2105. godini.

Osim njih, tu su manje bitni likovi: Noga ninje, Elitne ninje, Angel, Mortu i ostali Utromi, Zanramon (vođa Triceratonaca, vrste vanzemaljaca), profesor Honeycutt, Zog, Nevidljive ninje,  Dragon Face,  Caseyeva mama, Touch i Go, Nitko, O'Drevni, August O'Neil, Ninja sudije, Starlee Hambrath, Trostruka Opasnost, Viral, te mnogi drugi koji se nisu pojavljivali u više od jedne epizode.

## Vanjski linkovi 
* https://web.archive.org/web/20060225092009/http://www.4kidsentertainment.com/docs/news/2002-0517.pdf
* 

Kategorija:Američke animirane TV-serije iz 2000-tih
Kategorija:Serije mreže FOX
Kategorija:Američke TV-serije iz 2000-tih
Kategorija:Američke serije za djecu
Kategorija:Američke TV-serije sa početkom prikazivanja 2003.
Kategorija:TV-emisije na engleskom jeziku
Kategorija:Američke naučnofantastične serije iz 2000-tih